cyanic-selkie/wikianc huggingface dataset:
ՈՒԵՖԱ Եվրոպա Լիգայի եզրափակիչ 2013
Երկրորդ խաղակես
Երկրորդ խաղակեսը սկսվեց նույն կերպ՝ ինչպես առաջինը։ «Բենֆիկան» կրկին մեծ ուժերով առաջ անցավ։ Ալմեյդան, որը փոխարինել էր որակազրկված Մաքսի Պերեյրային, հաճախ լարվածություն էր ստեղծում «Չելսի» պաշտպանությունում։ 51-րդ րոպեին Ժեզուսի սաները անկյունայինի իրացումից հետո կարողացան գրավել Չեխի դարպասը, սակայն Կորդոսայի գոլը չի հաշվվել խաղից դուրս իրավիճակում հայտնվելու պատճառով։ Երկրորդ խաղակեսի սկիզբն անցկացնելով իրենց դաշտում, լոնդոնցիները աստիճանաբար սկսեցին նախաձեռնել պատասխան հակագրոհներ։ Մատան իր փուխանցումով Ռամիրեսին դուրս է բերել հարվածային դիրք, սակայն բրազիլացին հայտնվել է խաղից դուրս իրավիճակում։ Մի քիչ անց, լիսաբոնցիների պաշտպանության ձախ կողմում առաջացել է ճեղքվածք, ինչից կարող էր օգտվել Օսկարը, սակայն բրազիլացին չի կորողացել դուրս գալ ազատ գոտի, և նրա կատարած հարվածը ընդհատել են «արծիվների» պաշտպանները։ 59-րդ րոպեին դարպասապահ Չեխի դարպասի մոտ ստեղծվել է ևս մեկ լավ գոլային հնարավորություն։ Մելգարեխոն փոխանցում է կատարել Սալվիոյին, սակայն վերջինիս հարվածից հետո գնդակը հայտնվել է դարպասապահ Չեխի ձեռքերում։ Իսկ ահա «Չելսիի» պատասխան հակահարձակումը ավարտվեց գոլով։ Մատան ճեղքող փոխանցում է կատարել Տորեսին, որն իր արագությամբ հետ է թողել Լուիզաոյին, ապա խաբս է տալիս Բենֆիկայի դարպասապահ Արթուրին և գնդակն ուղարկում դատարկ դարպասը - 1:0։ Երկրորդ կեսի միջնամասում Ժորժի Ժեզուսը կատարել է կրկնակի փոխարինում։ Ռոդրիգոյի փուխարեն դաշտ է դուրս գալիս Մելգարեխոն, իսկ Լիմայի փոխարեն՝ Օլա Ջոնը։ Փոխարինման դուրս եկած Լիման կարողացել է վաստակել 11 մետրանոց, նրա փոխանցումը ձեռքով ընդհատել է Ասպիլիկուետան։ Կարդոսոն վստահորեն իրացրել է 11 մետրանոցը և գրավել Չեխի դարպասը հաշիվը դարձնելով (1:1)։ 78-րդ րոպեին Ժեզուսը կատարել է իր թիմի վերջին փոփոխությունը, Գարայի փոխարեն դաշտ դուրս բերելով Ժարդելին։ 88-րդ րոպեին Լեմպարդը կատարել է հեռահար հարված, հարվածելով հորիզոնական դարպասաձողին, սակայն չորս րոպե անց լոնդոնցիները վաստակել են անկյունային հարվածի իրավունք։ Մատան աջ եզրից գնդակը ուղարկել է հակառակորդի տուգանային հրապարակ, որտեղ Լիսաբոնյան ակումբի պաշտպանները Իվանովիչին թողել էին առանց հսկողության, և սերբ պաշտպանը գնդակը գլխի դիպուկ հարվածով ուղարկել է մրցակցի դարպասը - 1:2։ խաղի մնացած վայրկյաններին «Բենֆիկային» հաջողվել է ստեղծել 100 տոկոսանոց գոլային պահ, որից չի կարողացել օգտվել Կարդոսոն։ Դրանից անմիջապես հետո հնչել է եզրափակիչ սուլիչը, և «Չելսին» առաջին անգամ իր պատմության մեջ դարձել է ՈՒԵՖԱ-ի Եվրոպայի լիգայի հաղթող։
Արտաքին հղումներ
Կատեգորիա:ՈՒԵՖԱ Եվրոպա լիգայի եզրափակիչներ Կատեգորիա:Չելսիի հանդիպումներ Կատեգորիա:Բենֆիկա ՖԱ հանդիպումներ
Ախաթ
Ախաթ, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Ջահան գետի վերին հոսանքում ։
Ծանոթագրություններ
Կատեգորիա:Արևմտյան Հայաստանի գյուղեր
FAST ռադիոաստղադիտակ
Հինգ հարյուր մետր ատրամագծով ռադիոաստղադիտակ (五百米口径球面射电望远镜), տեղակայված է Չինաստանի հարավարևմտյան մասում` Գույչժոուի մարզում։ Շինարարությունը սկսվել է 2011 թվականի մարտին, ավարտին կհասցվի 2016 թվականի սեպտեմբերին, ունենալով 196.000 մ², 500 մ տրամագիծ` կդառնա ամենամեծն աշխարհում։ Այն տեղադրված խորության մեջ՝ փոս ընկած տեղում, ինչն էլ գումարվելով աստղադիտակի մեծ չափերին՝ գործնականում անհնար է դարձնում դրա տեղաշարժը, սակայն մակերևույթի ձևը, ինչպես նաև անտենայի հիմքը, որտեղ կենտրոնացվում են ռադիոալիքները, ենթակա են փոփոխման։ Ռադիոաստղադիտակն ունի մեծապես ընդլայնված հնարավորություններ, որոնք մինչ այս կիրառություն չեն ունեցել այլ սարքերի դեպքում, այն երեք անգամ մեծացնում է տիեզերքի խորքերը ներթափանցելու և մանրամասնորեն ուսումնասիրելու հնարավորությունները, կարող է հետազոտել երկինքը տասն անգամ ավելի արագ, քան Արեսիբոյի աստղադիտակը (Պուերտո Ռիկո), որն այս պահին լավագույններից մեկն է աշխարհում։ Ռադիոաստղադիտակի հիմնական գործառույթների մեջ է մտնում հայտնի պուլսարների (ռադիոճառագայթման բաբախող աղբյուրներ) թվերի եռապատկումը 2000-ից 6000, և այլմոլորակային քաղաքակրթությունների որոնումն ու հայտնաբերումը մինչև 1000 լուսային տարի հեռավորության վրա, նոր սարքավորմամբ նաև հնարավոր է դառնում նոր աստղերի հայտնաբերումն ու դրանց վերաբերյալ տեղեկույթի ստացումը։ Ռադիոաստղադիտակը վերջինն է նոր ստեղծված հսկայական աստտղադիտակների այժմյան շարքի մեջ, որwnq կառուցվել են ամբողջ աշխարհում 21-րդ դարի սկզբին՝ սկզբնավորելով աստղագիտական նվաճումների նոր դարաշրջանը։
Արտաքին հղումներ
Կատեգորիա:Աստղադիտակներ Կատեգորիա:Ռադիոաստղագիտություն
Ուստինովի շրջան (Կիրովոգրադի մարզ)
Ուստինովի շրջան (Устинівський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Ուստինովկա ։
Աշխարհագրություն
Շրջանի տարածքի մակերեսը կազմում է 942 կմ²։
Բնակչություն
2013 թվականի մարդահամարի արդյունքներով շրջանում բնակվում էր 13475 մարդ։ Բնակչության խտությունը կազմում էր 14,3 մարդ/կմ²։
Խաղաղ ներթափանցում
Խաղաղ ներթափանցում (Peaceful penetration), Առաջին համաշխարհային պատերազմի տարիներին ավստրալիական հետևակի մարտավարության ձև։ Այս մարտավարությունը օգտագործել են նաև Նոր Զելանդիայի զորքերը։ Խաղաղ ներթափանցումը միջանկյալ մարտավարություն է խրամատային մարտարշավի և պարեկության միջև։ Նպատակը նույնն է, ինչը որ խրամատային մարտարշավինն է՝ ռազմական հետախուզություն և չեզոք գոտու վերահսկում։ Հավելյալ նպատակը հակառակորդի ուղեկալների գրավումն է, տարածքներ գրավելու հեռահար նպատակով ։ Եզրը հայտնի է դարձել պատերազմի սկբից անմիջապես առաջ։ Բրիտանական մամուլը նկարագրել է գերմանական առևտրի Բրիտանիա թափանցելու շարունակությունը։ Բրիտանական թերթերը գրել էին, որ Գերմանիան մարտնչելու կարիք չունի, քանի որ Մեծ Բրիտանիան գրավելու է խաղաղ ներթափանցմամբ։ Եզրը թարգմանվել էր ֆրանսերենից, որով նկարագրվում էին առանց այլ գաղութատեր երկրների վնաս տալու Ֆրանսիայի Թունիսից կամ Մարոկկոյից տարածքներ գրավելը։
Տարածում
1918 թվականի կեսերին, Գերմանիայի գարնանային հարձակումից հետո ավստալական զորքերը սկսել են հարձակողական պարեկություն չեզոք գոտում։ Քանի որ ճակատային գիծը բավականին ամրացված չէր, ավստալացի հետևակայինները կարողացել են գերմանացիների կողմ և հայտնվել նրանց ուղեկալի երևում։ Սրա շնորհիվ ուղեկալի գրավումը կատարվեց արագ և առանց մեծ ջանքերի։ Այս մարտավարությունը օգտագործելու փաստը հայտնի դարձավ 1918 թվականի ապրիլի 5-ին։ Խաղաղ ներթափանցման մարտավարությունը առաջին անգամ օգտագործել են Ավստրալիայի զինված ուժերի 5-րդ դիվիզիայի 15-րդ բրիգադի 58-րդ գումարտակի զինվորները։ Այս մարտավարությանը դիմել են ավստալական և նոր զելանդական հինգ դիվիզիաների զինվորները։ Որոշ զինվորական ստորաբաժանումներում այս մարտահրավերը որպես մրցում էին օգտագործում։ Ավստրալիական 41-րդ գումարտակի զինվորները մրցում էին, թե ով ավելի շատ գերմանացի ռազմագերի կբռնի  ։ Նման մարտավարություն օգտագործվել է 1917 թվականին Մեսինի գործողության ժամանակ ։
Ծանոթագրություններ
Կատեգորիա:Մարտավարություն Կատեգորիա:Առաջին համաշխարհային պատերազմ
Ռումինի (Սոմի գավառ)
Ռումինի (Rumigny), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 582 մարդ, բնակչության խտությունը` 74.33 մարդ/կմ²։ Բնակավայրը զբաղեցնում է 7.83 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 370 աշխատունակ (15-64 տարեկան) բնակիչ, որոնցից ակտիվ էին 267-ը, իսկ ոչ ակտիվները` 103։ Ակտիվության ցուցանիշը կազմում է 72,2 %։ 267 աշխատունակ մարդկանցից աշխատել է 252 անձ (128 տղամարդ և 124 կին)։ Գործազուրկ են եղել 15 անձ (7 տղամարդ և 8 կին)։ 103 անաշխատունակներից 40-ը եղել են աշակերտներ կամ ուսանողներ, 47-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տերանուովա Բրաչոլինի
Տերանուովա Բրաչոլինի (Terranuova Bracciolini), կոմունա Իտալիայում, գտնվում է Տոսկանա մարզի Արեցո գավառում ։
Բնակչությունը՝ 12030 մարդ (2008 թվականի մարդահամար տվյալների)։ Բնակչության միջին խտությունը՝ 139 մարդ/կմ²։ Զբաղեցնում է 85 կմ² տարածք։ Փոստային ինդեքս՝ 52028։ Հեռախոսային կոդը՝ 055։
Ծանոթագրություններ
Կատեգորիա:Իտալիայի բնակավայրեր
Նիժնի Տագիլի ռազմական փառքի հուշահամալիր
Նկարագրություն
Նիժնի Տագիլ քաղաքի Հայրենական մեծ պատերազմի հերոսներին նվիրված «Ռազմական փառքի հուշահամալիրի» կենտրոնական հուշարձանը գտնվում է Ռոգոժինսկի գերեզմանատան տարածքում։ Հուշահամալիրը գտնվում է բետոնե սալիկներով ծածկված լայն հարթակի վրա։ Հուշարձանի կենտրոնական հատվածում ընկած մարտիկների զանգվածային գերեզման է՝ շրջապատված խոնարհված չուգունե պիլոններով, որոնց վրա փորագրված են Հայրենական մեծ պատերազմի տագիլցի զոհվածների անունները։ Մուտքի մոտ գտնվող ավելի բարձր մարմարե պիլոնի վրա փորագրված է. «Սոցիալիստական ​​հասարակության ընկած պաշտպանների հավերժ հիշատակի համար» և փորագրված է հնգաթև խորհրդային աստղը։
Հրապարակի վերջում հուշահամալիրի հիմնական օբյեկտն է`«Մայր հայրենիք» հուշարձանը։ Հուշարձանն իրենից ներկայացնում է կնոջ քանդակ, որը մարմնավորում է հայրենիքի կերպարը։ Կնոջ բրոնզե ֆիգուրը տեղադրված է բարձր երկաթբետոնե պատվանդանի վրա, ոտքերի մոտ կա դափնեպսակ։ Հուշարձանի ներքևի մասում՝ սև մարմարի վրա վառվում է հավերժական կրակը, որի շուրջ հնգաթև խորհրդային բրոնզե աստղն է։
Հուշահամալիրը բացվել է 1950 թվականին. բացումը նվիրված էր Մեծ հաղթանակի տոնակատարությանը։ Հուշարձանի ճարտարապետ է Վ. Դանը։ Ավելի ուշ, 1985 թվականին, Հաղթանակի տարելիցի օրը, բացվել է քանդակագործ Վասիլի Միխայլովիչ Ուշակովի «Մայր հայրենիք» հուշարձանը ։ Ամեն տարի մայիսի 9-ին հուշահամալիրում տեղի են ունենում Հաղթանակի օրվա տոնակատարություններ ։
Նեկրոպոլի տարածքում տեղադրված է նաև Տագիլլագ ԽՍՀՄ ՆԳԺԿ բանտարկյալների հուշարձան հիշատակին նվիրված ստելա։ Հուշարձանը գրանիտե սալաքար է, գերմաներեն արձանագրություններով` ի հիշատակ տեղահանվածների և ռուսերեն. «Տագիլլագ ԽՍՀՄ ՆԳԺԿ 10-78 շինջոկատի զինվորների հիշատակին» և «1941-1945»:
Հուշարձանը բացվել է 1990 թվականի սեպտեմբերի 15-ին ։ Ամեն տարի օգոստոսի 28-ին Նիժնի Տագիլ, Կուշվա, Նևյանսկ և շրջակա այլ քաղաքների և գյուղերի տեղահանված գերմանացիների հարազատները հավաքվում են ստելայի մոտ`զոհվածների հիշատակը հարգելու համար։
Արտաքին հղումներ
Կատեգորիա:Սվերդլովսկի մարզի հուշարձաններ
Աբլար (այլ կիրառումներ)
Աբլար, կարող է վերաբերել՝
Lost and Found
Lost and Found, հարավկորեացի երգչուհի IU-ի դեբյուտային մինի ալբոմը։ Թողարկվել է 2008 թվականի սեպտեմբերի 28-ին LOEN Entertainment-ում։ IU-ն համագործակցել է երգահան, բանաստեղծ և պրոդյուսեր Չխվե Գապվոնի հետ ։
Նախադրյալներ
Երգի երաժշտական տեսահոլովակը՝ Thunder-ի մասնակցությամբ ներբեռնվել է YouTube-ի Loen Entertainment ալիքում 2011 թվականի հունիսի 19-ին այն բանից հետո, երբ երգչուհին հասել է փառքի «Good Day» երգի հաջողության շնորհիվ ։
Ծանոթագրություններ
Կատեգորիա:2005 ալբոմներ Կատեգորիա:Անգլալեզու ալբոմներ
Ախաթքեյ
Ախաթքեյ, գյուղակ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում է Դիարբեքիրից հյուսիս-արևմուտք ։
Ծանոթագրություններ
Կատեգորիա:Արևմտյան Հայաստանի գյուղեր
Գերմանական կայսրության 12-րդ բանակ
Գերմանական կայսրության 12-րդ դաշտային բանակ (12. Armee), գերմանական բանակ, որը մասնակցել է Առաջին համաշխարհային պատերազմին։
Պատմություն
1915 թվականի փետրվարի 9-ին գվարդիական պահեստային կորպուսի հիման վրա ստեղծվեց Գալվիցի բանակների խումբը։ Վերջինիս հրամանատար Մակս ֆոն Գալվիցը ստացավ հրամանատարի կոչումը նույն թվականի մարտի 18-ին։ 1915 թվականի օգոստոսի 7-ին Գալվիցի բանակային խմբավորումը վերակազմավորվեց և դարձավ 12-րդ բանակային կորպուս։
12-րդ բանակը մասնակցել է 1915 թվականին Արևելյան ռազմաճակատում մեծ հարձակմանը՝ հաղթահարելով Վիսլուի ռազմական գիծը հուլիսի 22-ին։ Ռուսական կայսրության 4-րդ բանակի տակտիկական հարձակման հետևանքով թողել է Իվանգորոդը՝ զուգահեռ հեռացնելով զորքերը Վարշավայից։ Նույն թվականի օգոստոսի 4-5-ին գերմանացիները մտնում են Վարշավա։
1915 թվականի սեպտեմբերի 22-ին 12-րդ բանակը տեղափոխվում է Սերբիա՝ օգնության հասնելով 11-րդ բանակին։ 1915 թվականի սեպտեմբերի 29-ին շտաբը տեղափոխվում է Լիդու։ 1916 թվականի հոկտեմբերի 9-ին բանակը կազմալուծվեց, իսկ ֆոն Գալվիցը ստանձնեց 8-րդ բանակը։
Գրականություն
Կատեգորիա:1915 ստեղծված Կատեգորիա:Գերմանական կայսրություն
Պետրովսկի շրջան (Կիրովոգրադի մարզ)
Պետրովսկի շրջան (Петрівський район), շրջան Ուկրաինայի Կիրովոգրադի մարզում։
Աշխարհագրություն
Շրջանի տարածքի մակերեսը կազմում է 1195 կմ²։
Բնակչություն
2013 թվականի մարդահամարի արդյունքներով շրջանում բնակվում էր 28954 մարդ։ Բնակչության խտությունը կազմում էր 24,23 մարդ/կմ²։
Արտաքին հղումներ
Կատեգորիա:Կիրովոգրադի մարզ Կատեգորիա:Ուկրաինայի շրջաններ
Աբլար (Ախալքալաքի գավառ)
Աբլար, ավերակ գյուղ Թիֆլիսի նահանգի Ախալքալաքի գավառում ։
Ծանոթագրություններ
Կատեգորիա:Թիֆլիսի նահանգի գյուղեր
Բուսկա
Բուսկա (իտալ․՝ Busca), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 9819 մարդ (2008 թվականի տվյալներով)։ Բնակչության խտությունը 151 մարդ/կմ²։ Տարածքը՝ 65 կմ²։ Փոստային ինդեքս՝ 12022։ Հեռախոսային կոդ՝ 0171։
Բուսկան սահմանակից է Բրոսասկո, Կարալիո, Կոստիլիոլե Սալուցո, Կունեո, Դրոներո, Մելլե, Սալուցո, Ռոքաբրունա, Ռոսանա, Տարանտասկա, Վենասկա, Վիլաֆալետո և Վիլար Սան Կոստանցո մունիցիպալիտետներին։
Բնակավայրի հովանավորն է համարվում սուրբ Լուիջի Գոնզագան։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ալմա (երգչուհի)
Ալմա-Սոֆիա Միեթինեն (Alma-Sofia Miettinen, ), առավել հայտնի է Ալմա (մեծատառերով) անվամբ, ֆինն երգչուհի և երգահան։
Նա հաճախակի համագործակցել է անգլիացի երգչուհի Charli XCX-ի, շվեդ երգչուհի Թովե Լոյի, անգլիացի դիջեյ Digital Farm Animals-ի, ով պրոդյուսերավորել է նրա դեբյուտային ալբոմի երգերի մեծ մասը, և ամերիկացի երգչուհի Մայլի Սայրուսի հետ։
Անձնական կյանք
2019 թվականի մարտին Gay Times ամսագրի հոդվածում նա հաստատել է, որ լեսբուհի է և գտնվում է հարաբերությունների մեջ ։ Նրա կողակիցը ֆինն գրող և քաղաքացիական իրավունքի ակտիվիստ Նատալիա Կալլիոն է ։
Արտաքին հղումներ
Կատեգորիա:Ֆինն երաժիշտներ Կատեգորիա:Փոփ երգչուհիներ Կատեգորիա:ԼԳԲՏ անձինք Կատեգորիա:21-րդ դարի երգչուհիներ
Aveyond-ի սերիաներ
«Aveyond», դերակատարային խաղերի սերիաների շարք, որը ստեղծվել է Amaranth Games ստուդիայի կողմից (հիմա հայտնի է, որպես՝ Aveyond Kingdom) ։ Այն պատկանում է ֆանտաստիկ ժանրին։ Իրադարձությունները տեղի են ունենում միջնադարում, որտեղ հերոսները փորձում են փրկել աշխարհը չար ուժերից՝ բազմաթիվ առաջադրանքների շնորհիվ։ Այդ շարքում կա ութ խաղ՝ երկու ամբողջական, չորրորդ «գլուխը» բացահայտում է երրորդ խաղը, հինգերորդ նույնպես ամբողջական է, և մեկ խաղ, որպես նախաբան՝ «Ahriman's Prophecy» («Ահիրմանի մարգարեությունը»)։ Բոլոր խաղերը ստեղծվել են «RPG Maker XP» ծրագրով։ «Amaranth Games» ընկերությունը առաջինն էր, որը 2006 թվականին հայտնիության համար «RPG Maker»-ը օգտագործեց որպես կոմերցիոն գործիք։
Ahriman's Prophecy
«Ահրիմանի մարգարեություն»-ը անվճար վիդեո խաղ է, որը թողարկվել է 2004 թվականին։ Այն համարվում է այս խաղի շարքի նախաբանը։ Մանրամասները վերցվել են «Dragon Warrior» և «Final Fantasy» խաղերից, այն նման է ճապոնական դերակատարային խաղերին ։ Ի տարբերություն խաղի մյուս սերիաներին, այն ստեղծվել է ոչ թե «RPG Maker XP» ծրագրով, այլ «RPG Maker 2003»-ով։
«Ահրիմանի մարգարեություն»-ը սկսվում է երիտասարդ աղջկա՝ Թալիա Մաուվարայի, պատմությամբ։ Նա ճանապարհ է ընկնում, որպեսզի հասնի արարողությանը, որտեղ կնքվելով պետք է որոշեն նրա չափահաս կյանքի մասնագիտությունը։ Թալիայի ճակատագիրը փոխվում է այն ժամանակ, երբ նա կախարդական ջրավազանում տեսնում է հարևան թագավորության իշխան՝ Կանդարի մութ արարողությունը։ Նա և նրա չար համախոհ հոգևորականը փորձում էին վերակենդանացնել Ահրիմանի մահացած կայսր Վարլոկին, ում պատմությունը ճակատամարտում դարձել է լեգենդար։ Հոգևորականը տեսնելով որ Թալիայի մեջ կա մոգական ուժեր, նրան ուղարկում է մայրցամաքի՝ Թեիս քաղաքի կաղարդների դպրոցը։ Դևին Պերին՝ Թալիայի ընկերը, համաձայնում է նրան ուղեկցել մայրցամաք։ Երեք տարի անց, դպրոցն ավարտելուց հետո, նրան կանչում են իր տնօրենի և հրաշքների աշխարհի ամենաուժեղ կախարդուհու երազ։ Նրանք ցանկանում էին Թալիային ուղարկել ամբողջ մայրցամաքով վտանգի լուրը տարածելու, իսկ կայսրի հարությունը պետք է կանգնեցվեր մինչև տասներեքերորդ լուսինը։ Շփոթված ու ապակողմնորոշված վիճակում Թալիան այնուամենայնիվ սկսում է իր ճամփորդությունը, կարծելով որ դա աշխարհում խաղաղության ճանապարհ կհարթի։
Կարծիքներ
«Ահրիմանի Մարգարեություն» խաղը արժանացել է բարձր կարծիքների՝ ուրիշ խաղային ընկերությունների կողմից։ Էդվարդ Ժուկը՝ «Game Tunnel» ընկերությունից, ասել է. ««Ահրիմանի Մարգարեություն» խաղը դերակատարային ժանրի մեջ իր տեսակով առաջիններից է։ Հաճելի է տեսնել հարազատ մանրուքները մեկ խաղում» ։ «Download.com»-ի խմբագիրը ասել է. «Մենք գտել ենք խաղի էլեգանտ երաժշտություն, որը մեզ հիշեցնում է «Ye Olde Renaissance Faire» ուղևորության մասին։ Փորձելով խաղը, զգացել եմ շատ մեծ հաճույք»։ Հինգ միավորից ստացել է չորսը ։
Aveyond: Rhen's Quest
«Ահրիմանի Մարգարեություն» խաղից հետո ստեղծվում է այս մեկը։ Այն իր քարտեզներով շատ է տարբերվում, բացառությամբ երկու կղզիների։ Նախորդի համեմատ այն ավելի հայտնի դարձավ՝ նոր ու հետաքրքիր առաջադրանքների և կերպարների շնորհիվ։ Խաղը գնահատվել է որպես «ծիծաղելի, նորարական և վայրի ստեղծագործություն» ։
Սյուժե
Դևին Պերին և Ալիսա Պենտրագոնը՝ «Ահրիմանի Մարգարեություն» խաղից, ամուսնանում են, իսկ Թալիան ամուսնանում է Արևի անանուն քուրմի հետ։ «Aveyond 1: Rhen's Quest»-ից տասնվեց տարի առաջ Ահրիմանի դևերը ավերում են Թեիսի շուրջը գտնվող մոտակա շատ շրջաններ և կղզիներ։ Այդ պատճառով Ալիսա Պենտրագոնին՝ Թեիսի թագուհուն, վիճակված էր ծնել մի երախայի, ով իր չափահաս դառնալուց հետո, կկարողանար ոչնչացնել Սատանային և փրկել քաղաքը։ Այդ պատճառով էլ Ահրիմանը ցանկանում էր ոչնչացնել Թեիսը։ Թեյլոր Դարզոնը երիտասարդ է, բայց Թեիսի վստահված պալատականներից է, ով առաջարկում է երեխային տանել անվտանգ վայր, որտեղ դևերը չկարողանան գտնել նրան։ Քանի որ Թեիսը և թագուհին ոչնչացվել էին, պալատականը երեխայի հետ փախավ՝ կտրելով օվկիանոսը և գնալով արևմտյան կղզին։ Նրանք քիչ էր մնում խեղդվեին, բայց Թալիա Մաուվրան՝ երազների պահապանը, փրկեց նրանց կյանքերը։ Պալատականը երեխայի հետ տեղավորվեց այդտեղի փոքր գյուղերից մեկում՝ Քլիերոութերում ։
Երբ խաղը սկսվում է, գլխավոր հերոսուհի Ռենը տեղափոխվում է մի տարօրինակ վայր, որը համարվում է Հրաշքների աշխարհի մի մասը։ Քրմուհին, ով հազիվ էր ողջ մնացել Ագաս անունով դևի հարձակումից հետո, պորտալի միջոցով արագ տեղափոխվում է Քլիերոութեր։ Նրա հազարավոր հարցերին պատասխանում է մի երիտասարդ, ով չգիտեր ինչ ասել նրան այդ ամենից հետո։ Քրմուհին Ռենին տալիս է մի մատանի և ասում նրան, որպեսզի այդ մատանին միշտ իր մոտ պահի, քանի որ այն նրան կպաշտպաներ ամեն ինչից։ Մինչ Ռենը կիմանար ամեն ինչ, նրան քրմուհու փոխարեն առևանգում է ստրկավաճառը և վաճառվում արևելյան կղզում ապրող մի ընտանիքի։ Այդ ստրկավաճառը իրականում Ահրիմանի ծառան էր՝ Արևի քուրմի՝ Դամեոն Մաուվրայի և Թալիայի որդին։ Ընտանիքի երկար ու դառը պատմությունը ստիպում է Դամեոնին թողնել Արևի քուրմի պարտականությունը և ծառայել Ահրիմանին, ինչպես նրա հայրն էր արել ժամանակին։ Երբ իմացան ստրկավաճառի սխալի մասին, Ահրիմանը, Չար բախտագուշակը և Ինդրան կարդացին Ռենի ապոկալիպսիսի մասին։ Նա իմանում է, որ այդ երեխան կոչնչացնի նրան, բայց նա չի կարող սպանել աղջկան կամ էլ նա նույնպես կոչնչացվի։ Այսպիսով նա ուղարկում է իր ծառաներին Ռենի մոտ, որպեսզի նրան համոզեն անցնի իր կողմը, ինչպես Ինդրան էր խորհուրդ տվել։ Մինչդեռ, Ռենը ազատվել էր ստրկությունից և իր նախկին տիրոջ որդու՝ Լարս Թենոբարի հետ, սովորում էր մայրաքաղաքի մոգերի դպրոցում։ Դպրոցն ավարտելուց հետո քրմուհին Ռենին նամակ է ուղարկում, որ ութ քրմերը պետք է հավաքվեն, որպեսզի ոչնչացնեն չար ուժերին։ Իր ճանապորհորդության ընթացքում Ռենը շատ բաներ պետք է բացահայտի իր անցյալի մասին և որոշումներ կայացնի, որոնք կազդեն իր ճակատագրի, ինչպես նաև աշխարհի ճակատագրի վրա։
Սաունդթրեք
Սաունդթրեքը գրվել և ձայնագրվել է Overdrawn Records ընկերությունում՝ Դենիս Բերեզիսի կողմից ։ Ձայնագրվել է բազմաթիվ սիմֆոնիկ գործիքներով, որը դարձնում է ավելի առանձնահատուկ նման տեսակի խաղի համար։
Խաղը հաղթել է «Game Tunnel's Game of the Year: Sound award for 2006» մրցանակը ։
Կարծիքներ
Անկախ խաղերի կայքը՝ «Game Tunnel»-ը, 2006 թվականի մարտին «Aveyond» խաղին պարգևատրել է «Ամսվա խաղ» և «Ոսկե մրցանակ» պարգևները ։ Մյուս կողմից խաղի քրոնիկաների վերանայողը՝ Ջասոն Փորտերը, դժգոհեց խաղի անհարմար առանցքային քարտեզագրումից (որը չեն կարող ուղղել), նաև դժգոհեց գլխավոր հերոսի անձերից, երկխոսություններից և խաղի զարգացումից ։
Aveyond 2: Ean's Quest
«Ean's Quest»-ը «Ahriman's Prophecy»-ի և «Aveyond»-ի շարունակությունն է։ Այն ներառում է նախորդ սերիաներից մի քանի հերոսների վերադարձը։ Դենիս Բերզինսը վերադառնում է, որպեսզի գրի նոր սաունդթրեք «Aveyond 2»-ի համար ։
Սյուժե
Իանը և Իյան երկու երիտասարդ էլֆեր են, ովքեր ապրում են Վալե կոչվող վայրում։ Մի օր Իանը արթնանում է և որոշում գտնել Իյաին՝ իր լավագույն ընկերուհուն, ով անհետ կորել էր։ Բացի այդ, Վալեում ապրող ոչ մի մարդ չէր հիշում նրա գոյության մասին։ Այսպիսով, Իանը ճանապարհ է ընկնում, որպեսզի գտնի իր ընկերուհուն։ Իր արկածների ժամանակ, մինչ Իյանին գտնելը, նա կիմանա, որ Իյանը հափշտակվել է Ձյունե թագուհու կողմից։ Իանը պետք է փրկի իր ընկերուհուն, իսկ Իյանը սովորի կառավարել իր վայրի ուժերը, որը Ձյունե թագուհին օգտագործում էր ըստ իր ցանկության։ Նրանք պետք է կանգնեցնեն թագուհուն, ով ուզում է աշխարհը պատել սառույցով։
Կարծիքներ
«Aveyond 2»-ը համեմատաբար նախորդ սերիաների արժանացել է ավելի լավ կարծիքների։ Էրին Բելը՝ Gamezebo ընկերությունից, ասել է, որ «այն «պատահական» դերակատարային խաղի շատ լավ օրինակ է, որը մատուցում է հիանալի զգացողություններ և հիասքանչ արկածներ ֆենտեզի ժանրում» ։ Նիլ Չենդրենը՝ «RPGFan» ընկերությունից, ասել է, որ ««Aveyond 2»-ը ևս մեկ ինքնուրույն զարգացած RPG խաղ է, այն ավելացրել է ևս մեկ փետուր «Amaranth Games»-ի գլխարկին, չնայած այն չի կատարելագործի «Aveyond»-ի սերիաները, բայց ամեն դեպքում, այն ավելացնում է ևս մեկ նորամուծություն, այս շարունակական սերիաների շարքին» ։ «Aveyond 2»-ը 2007 թվականին «Game Tunnel»-ի մրցանակաբաշխության ժամանակ արժանացել է «Տարվա խաղ» և «Տարվա RPG» մրցանակներին ։
Aveyond 3: Orbs of Magic
Այս խաղը տարբերվում է մյուսներից նրանով, որ այն բաժանվում է չորս գլխի, որոնք ներբռնվում են առանձին-առանձին պահպանված մասերով, որոնք տեղափողվում են մի խաղից մյուս խաղ տեղափոխել։ «Կախարդական գնդերը» հիմնականում Մել անունով աղջկա մասին, ով գողանում է ընտանեկան մասունքը։ Նա դա անում է չիմանալով իր տիրոջ՝ Մորդրեդ Դարկթրոպի (չար կախարդ, ով ուզում էր կառավարել աշխարհը) մտադրությունների մասին։ Եվ միայն Դարկթրոպը կարող էր գնդերը հանել իր տեղից։ Հետագայում Մելը իմանալով դրա մասին, նա փորձում է հնար գտնել, որպեսզի կագնեցնի չար կախարդին և փրկի աշխարհը ոչնչացումից։
Սյուժե
Առաջին գլուխը թողարկվել է 2009 թվականի հունիսի 5-ին ։ Մելը գող է, ով ապրում է Հարբուրգ քաղաքում։ Նա այս գլխում ներկայացված է, որպես գլխավոր հերոսուհի։ Նա վարձվել էր անծանոթ տղամարդու կողմից, որպեսզի գողանա մի մասունք, որը շատ մեծ նշանակություն։ Ավելի շուրջ պարզվում է, որ այդ անծանոթը Գյենդալն է՝ վամպիրերի լորդը, ով ուզում էր մթությունով պատել աշխարհը։ Վամպիրների թագուհին Մելին ուղարկում է Թեիս քաղաքի դպրոցում սովորելու։ Նա այնտեղ սովորում է լրտեսի հմտությունները։ Քանի որ նա այլևս չէր կարող թաքնեվել, նա որոշեց ուղևորվել Նայլիֆ, որտեղ կգտներ իր բոլոր հարցերի պատասխանները։ Իր ճանապարհորդության ընթացքում Մելը հանդիպում է արքայազն Էդվարդին, տարօրինակ ծագում ունեցող նուրբ աղջիկ՝ Ստելլաին և երկու առեղծվածային կերպարների, որոնք հայտնվել էին «Aveyond 1»-ում, վամպիր Թե'ջալին և նրա ամուսին Գալահադին։
Գլուխ 2. Gates of Night
Երկրորդ գլուխը առաջինի շարունակությունը, բոլոր իրերը և կախարդանքները տեղափոխվում են։ Նախկինի պես Մել շարունակում է իր ճանապարհորդությունը դեպի Նայլիֆ, որտեղ նա ճակատ առ ճակատ կկռվի վամպիրների լորդի հետ։ Եվս երկու հոգի միանում են նրանց՝ Լիդիան Lord of Twilight-ում, նա ունի հզոր գերբնական ուժեր, և Ուլֆը օրկ գիտնական ում Մելը փրկել էր օրկերի բանտից։
Գլուխ 3. The Lost Orb
Այս սերիան չի համարվում նախորդների շարունակությունը, բոլոր էլեմնտներ ջնջվում են իսկ մի քանի կերպարներ մահանում են նախորդ մասում։ Խաղը թողարկվել է 2010 թվականի փետրվարի 15-ին։ ԱՎելանում են երեք նոր կերպարներ՝ Ջյունը կախարդանքների վարպետ է, Իվետը՝ ծանոթ աղջիկ և Սփուկը՝ գող, ով ունի մութ գաղտիք։ Երկրորդ գլուխը բավականին լավ ավարտ է ունենում։ Մելի կյանքի ամենառոմանտիկ օրը (Էդգարը նրան ամուսնության առաջարկություն էր արել) վերածվում է մղձավանջի։ Թեիսում չունենալով իրեն ինչ-որ բան, նա որոշում է գտնել չորրորդ և վերջին գունդը, որպեսզի կանխի Դարկթրոպի մարգարեության իրականացումը։
Գլուխ 4. The Darkthrop Prophecy
Այս գլուխը ֆինալայինն է՝ սերիաների այս շարքում, որը թողարկվել է 2010 թվականի դեկտեմբերի 21-ին։ Մել ապրում էր Հարուկանաում նախորդ տարվանից, երբ բացահայտեց, որ կարող է կախարդել։ Նրան ուղարկում են հատուկ դպրոց, որպեսզի ավելի հմտանա։ Նա համաձայնում է սովորել միայն այն դեպքում, եթե նրան Էդվարդը ուսուցանի։ Վելդարահ ժամանելով և սովորելով, նա սկսում է սիրել կախարդանքը։ Մի անգամ էլ անանուն պրոֆեսորը նրան կանչում է հեռու անտառում գտնվող իր խրճիթում։ Մելը որոշում է գնել այնտեղ, բայց նա հայտնվում է թակարդում։ Իրականում այդ անանուն պրոֆեսորը հենց վամպիրների լորդն էր։ Խաղը տարբերվում է նրանով, որ ունի երկու գլխավոր հերոսներ, երկու տարբեր վայրերում։ Նրանք երբեք չեն հանդիպում և նույնիսկ չգիտեն մյուսի գոյության մասին։ Խաղացողները մեխանիկորեն ունենում են իրարից բոլորովին երկու տարբեր պատմություններ։
Aveyond 4: Shadow of the Mist
Խաղը հրատարակվել է 2015 թվականի դեկտեմբերի 10-ին՝ հինգ տարվա դադարից հետո։ Խաղի գլխավոր հերոսը Բոյլն է, նա նախկին չարագործ էր, ով ցանկանում էր կառավարել աշխարհը, սակայն պարտություն կրեց։ Դրանից հետո նա բնակվում էր մի պոքրիկ քաղաքում։ Մի շարք անհաջող փորձերից հետո, նա վերցնում է հերոսի դերը և որոշում փրկել աշխարհը։
Ծանոթագրություններ
Կատեգորիա:Windows տեսախաղեր Կատեգորիա:2004 թվականի համակարգչային խաղեր
Աբո (այլ կիրառումներ)
Աբո, կարող է վերաբերել՝
Կնոջ բույրը (ֆիլմ, 1992)
Կնոջ բույրը (Scent of a Woman), 1992 թվականին նկարահանված ամերիկյան ֆիլմ։ Իտալական համանուն ֆիլմի (1974) ռեմեյքն է։
Ֆիլմը նկարահանվել է Ջովանի Արպինոյի «Խավար և մեղր» (1969) վեպի հիման վրա։ Ֆիլմում կատարած դերակատարման համար Ալ Պաչինոն արժանացել է Օսկարի և Ոսկե Գլոբուսի։
Սյուժե
Ավարտական դասարանի աշակերտ Չարլի Սիմսը տոնական օրերին աշխատանքի է անցնում որպես խնամակալ. նա պիտի խնամեր հանգստի մեկնող զույգի կույր ազգականին։ Վերջինս պաշտոնաթող փոխգնդապետ է, որ կուրացել է դժբախտ պատահարի հետևանքով։ Նա կոպտորեն է դիմավորում Չարլիին։ Երիտասարդը ցանկանում է հրաժարվել աշխատանքից, բայց վերջիվերջո համաձայնում է մնալ։
Ընտանիքի անդամների մեկնումից հետո պարզվում է, որ փախգնդապետն իր ծրագրերն ունի ազատ օրերի վերաբերյալ։ Նա որոշել է տանը մնալու փոխարեն մեկնել Նյու Յորք, տեղավորվել «Ուոլդորֆ-Աստորիա» շքեղ հյուրանոցում, ընթրել ռեստորանում, ծանոթանալ մեկ կամ մի քանի կանանց հետ ու նրանց հետ զվարճանալ հյուրանոցի իր համարում։ Այս ամենին վերջ էր դնելու կրակոցը, որով նա ուզում էր վերջ տալ իր կյանքին, որովհետև այլևս չի ցանկանում հաշտվել իր անօգնականության ու միայնակության հետ։
Չարլին, չիմանալով փոխգնդապետի ծրագրի մանրամասները, նրա հետ մեկնում է Նյու Յորք։ Ճանապարհին նրանք մտերմանում են, և Չարլին պատմում է, որ դպրոցի տնօրենն իրեն երկընտրանքի առաջ է կանգնեցրել. կամ Չարլին պիտի մատնի իր ընկերներին, կամ էլ նա կզրկվի դպրոցի տնօրինության հովանավորությունից, իսկ դրա հետ էլ նաև իր երազած բուհն ընդունվելու հեռանկարից։ Սակայն Չարլին ընտրությունն արդեն կատարել է. ինքը չի մատնի ոչ ոքի։ Փոխգնդապետը տղային փորձում է ու համոզվում, որ նա իսկապես չի մատնի իր ընկերներին։
Ֆրենկն ու Չարլին ուրախ ժամանակ են անկացնում, զբոսնում են թանկարժեք մեքենայով, այցելում Նյու Յորքի տեսարժան վայրերը։ Սակայն Չարլին հասկանում է, թե ինչ նպատակ ունի փոխգնդապետի այս ուրախ զբոսանքը։ Նա Ֆրենկին գտնում է հյուրանոցի իր համարում. փոխգնդապետը համազգեստով է ու ձեռքին պահել է ատրճանակ։ Չարլին համոզում է հրաժարվել ինքնասպանության մտքից։
Չարլին ու Ֆրենկը վերադառնում են Բոստոն։ Կարգապահական հարցերի գծով հանձնաժողովի նիստի ժամանակ Չարլին հրաժարվում է մատնել իր ընկերներին, սակայն տղայի համադասարանցիներից մեկը մատնում էնրանց։ Տեսնելով, որ տղան համառում է, տնօրենը սպառնում է հեռացնել նրան դպրոցից։ Անսպասելիորեն հայտնվում է Ֆրենկը, որ սոցիալ-քաղաքական թեմայով իր ելույթով օգնում է տղային դուրս գալ ստեղծված իրավիճակից։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:1992 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Մարտին Բրեստի ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ռիմեյք ֆիլմեր
Գոհար (անձնանուն)
Ծանոթագրություններ
Կատեգորիա:Հայկական իգական անձնանուններ
Անտվերպենի պաշարում (1914)
Անտվերպենի պաշարում, բելգիական Անտվերպեն քաղաքի գրավումը գերմանական ուժերի կողմից Առաջին համաշխարհային պատերազմի ընթացքում։
Պատմություն
1914 թվականին Անտվերպեն քաղաքը պաշտպանված էր բոլոր կողմերից մի քանի տասնյակ փոքր վանքերով և երկու պաշտպանական գծերով։ Երբ բելգիական բանակը նահանջեց Անտվերպեն հետո գերմանական զորքերը սեպտեմբերի 20֊ին սկսեցին քաղաքի պաշարումը։ Պաշարումը թերի էր, գերմանական զորքերն արգելափակում էին Անվերպելը միայն արևելքից և հարավից։ Հյուսիսից անցնում էր սահման չեզոք Նիդերլանդների հետ, Մեծ Բրիտանիան արևմուտքից կարող էր օգնել քաղաքին։ Գերմանական հրամանատարությունը քաղաքը գրավել է 3-րդ ռազմական կորպուսի օժանդակությամբ (գերմանացիների հիմնական ուժերը կռվում էին Ֆրանսիայում)։
Բելգիական բանակն ասպատակել է քաղաքը։ Այդ պատճառով գերմանացիները ուղարկեցին Անտվերպենին լրացուցիչ ուժեր։
Ֆրանսիական Մոբիոժ ամրոցը պաշարած ծանր հրետանու ազատվելուց հետո՝ սեպտեմբերի 28-ին, գերմանացիները սկսեցին քաղաքի ռմբակոծությունը։ Առաջին համազարկերը էական արդյունքներ տվեցին։ Պարզ էր դառնում, որ Անտվերպենը երկար չի դիմանա շրջափակմանը, առավել ևս, որ Ֆրանսիայում տարածվել էր ռազմաճակատը, ինչն էլ սպառնում էր լրիվ շրջափակումով։ Հոկտեմբերի 2-ին սկսեցին որոշ ամրությունների գրոհը և գրավեցին նրանցից երկուսը։
Գրականություն
Կատեգորիա:Առաջին համաշխարհային պատերազմի ճակատամարտեր Կատեգորիա:Գերմանիայի ճակատամարտեր Կատեգորիա:Մեծ Բրիտանիայի ճակատամարտեր Կատեգորիա:Բելգիայի ճակատամարտեր
Սվետլովոդսկի շրջան
Սվետլովոդսկի շրջան (Світловодський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Սվետլովոդսկ ։
Աշխարհագրություն
Շրջանի տարածքի մակերեսը կազմում է 1219 կմ²։
Բնակչություն
2013 թվականի մարդահամարի արդյունքներով շրջանում բնակվում էր 12948 մարդ։ Բնակչության խտությունը կազմում էր 10,62 մարդ/կմ²։
Իննա Բարսովա
Իննա Ալեքսեևնա Բարսովա (Инна Алексеевна Барсова, ), ռուս երաժշտագետ, արվեստագիտության դոկտոր, պրոֆեսոր։ ՌԴ արվեստի վաստակավոր գործիչ (1994), ՌԴ կոմպոզիտորների միության անդամ ։
Կենսագրություն
Իննա Բարսովան ծնվել է 1927 թվականի սեպտեմբերի 10-ին Սմոլենսկում, դաշնամուրային վարպետ Ա. Բարսովի ընտանիքում ։ Յոթ տարեկանից սովորել է դաշնամուր նվագել Լ. Ստանչինսկայայի՝ Ալեքսեյ Ստանչինսկու քրոջ մոտ։ 1937 թվականից սովորել է Մոսկվայի կոնսերվատորիային առընթեր Կենտրոնական երաժշտական դպրոցի դաշնամուրի դասարանում նախ Մ. Գեխտմանի, ապա Է. Վիլյանսկայայի մոտ։ Միաժամանակ սովորել է կոմպոզիցիա Ս. Բիրյուկովի մոտ ։
1943 թվականին՝ տարհանումից վերադառնալուց հետո, Իննա Բարսովան ընդունվել է Մոսկվայի կոնսերվատորիայի առընթեր երաժշտական ուսումնարան, որտեղ դաշնամուր է սովորել Ն. Ֆիշմանի, ապա Վ. Նաթանսոնի մոտ, ներդաշնակագիտություն՝ Իգոր Սպոսոբինի, կոմպոզիցիա՝ Եվգենի Մեսների մոտ ։ 1951 թվականին ավարտել է Մոսկվայի կոնսերվատորիայի տեսաբանական-կոմպոզիտորական ֆակուլտետը, որտեղ տեսության դասարանում սովորել էր Ի. Սպոսոբինի մոտ, 1954 թվականին նրա մոտ էլ ավարտել է ասպիրանտուրան ։
1953 թվականին Իննա Բարսովան սկսել է աշխատել Մոսկվայի կոնսերվատորիայում, որտեղ սկզբում դասավանդել է գործիքավորման ամբիոնում։ 1969 թվականին սկսել է վարել հատուկ դասարան տեսաբանական-կոմպոզիտորական ֆակուլտետի գործիքավորման ամբիոնում (ներկայում՝ պատմական-տեսաբանական ֆակուլտետ), դասավանդել է նաև արտասահմանյան երաժշտության պատմության և ռուսական երաժշտության պատմության ամբիոններում, 1998 թվականին սկսել է աշխատել երաժշտության տեսության ամբիոնում (գործիքավորման և պարտիտուրների ընթերցման բաժին), 1981 թվականին դարձել է պրոֆեսոր։ 1979-1991 թվականներին եղել է Գորկիի Մ. Ի. Գլինկայի անվան կոնսերվատորիայի պրոֆեսոր, 1995-1998 թվականներին՝ Մինսկի կոնսերվատորիայում ։
Անձնական կյանք
Ամուսինը՝ Սերգեյ Օշրերով, բանասեր, թարգմանիչ։
Գիտական գործունեություն
Իննա Բարսովան հիմնականում մասնագիտացել է արևմտաեվրոպական երաժշտության ուսումնասիրության մեջ։ Նրա բազմաթիվ աշխատանքներ նվիրված են մասնավորապես Գուստավ Մալերին։ Իննա Բարսովան Գուստավ Մալերի միջազգային միության անդամ է ։ Բարսովան հեղինակել է նաև բազմաթիվ հոդվածներ «The New Grove Dictionary of Music and Musicians»-ի (1980, 2001) համար ։
Ուրվականներով առանձնատունը
Ուրվականներով առանձնատունը (The Haunted Mansion), ամերիկյան կինոկատակերգություն՝ 2003 թվականի։ Նկարահանվել է Ուոլթ Դիսնեյ կինոըկերության կողմից։ Անվանումը ունի 2 տարբերակ՝ «Ուրվականներով տունը» կամ «Կատակներով տունը»։
Իննա Բարսովա
Արտաքին հղումներ
Կատեգորիա:Խորհրդային երաժշտագետներ Կատեգորիա:Ռուս երաժշտագետներ Կատեգորիա:Արվեստագիտության դոկտորներ Կատեգորիա:Խորհրդային պրոֆեսորներ Կատեգորիա:Մոսկվայի կոնսերվատորիայի շրջանավարտներ Կատեգորիա:Ռուսաստանի կոմպոզիտորների միության անդամներ
Ուրվականներով առանձնատունը
Սյուժե
Էվերս ամուսինները շատ զբաղված են։ Նրանք առաջնորդվում են «աշխատանքն ամեն ինչից առաջ է» սկզբունքով։ Բացառություն չէ նաև նրանց ամուսնության տարելիցը։ Այդ օրը նրանք պետք է ուսումնասիրեն մի հին կալվածք։ Նրանք որոշում են գնալ այնտեղ՝ երեխաների հետ միասին։ Անձրևը ջրով է ծածկում ճանապարհը և նրանք պարտավոր են լինում քնել այդ կալվածքի տարօրինակ տիրոջ՝ պարոն Գրեյսիի տանը։ Ընտանիքը հանդիպում է տարօրինակությունների՝ կախարդական խոսող գնդերի, ուրվականների և գաղտնի ուղիների։ Բացի դրանից պարոն Գրեյսին համարում է, որ օրիորդ Էվերսը նրա մահացած հարսն է՝ 19-րդ դարից։ Նա և իր ծառաները պատրաստ են անել ամեն ինչ Էլիզաբեթին ետ բերելու համար։ Իսկ մի քանի հոգիներ որոշում են օգնել Էվերսներին...
Ծանոթագրություններ
Կատեգորիա:2003 ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Դիսնեյյան ֆիլմեր Կատեգորիա:Ֆիլմեր ուրվականների մասին Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր վհուկների մասին Կատեգորիա:Ամերիկյան սարսափ կատակերգություն ֆիլմեր
Աբո (Դիարբեքիրի գավառ)
Աբո, գյուղ Արևմտյան Հայաստանում, Դիարբեքիրի գավառում ։
Բնակչություն
Գյուղի բնակիչները հայեր էին։
Ծանոթագրություններ
Կատեգորիա:Արևելյան Հայաստանի գյուղեր
Օլշանսկի շրջան
Օլշանսկի շրջան (Вільшанський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Օլշանկա ։
Աշխարհագրություն
Շրջանի տարածքի մակերեսը կազմում է 645 կմ²։
Բնակչություն
2013 թվականի մարդահամարի արդյունքներով շրջանում բնակվում էր 13003 մարդ։ Բնակչության խտությունը կազմում էր 20,16 մարդ/կմ²։
Արտաքին հղումներ
Կատեգորիա:Կիրովոգրադի մարզ Կատեգորիա:Ուկրաինայի շրջաններ
Լեոնիդ Տարուաշվիլի
Լեոնիդ Իոսիֆովիչ Տարուաշվիլի (Леонид Иосифович Таруашвили, ), խորհրդային և ռուս արվեստագետ։ Արվեստագիտության դոկտոր, Ռուսաստանի գեղարվեստի ակադեմիայի պատվավոր դոկտոր, Ռուսաստանի գեղարվեստի ակադեմիայի կերպարվեստի տեսության և պատմության գիտահետազոտական ինստիտուտի գլխավոր գիտաշխատող։
Սենվիլ
Սենվիլ (Saigneville), համայնք Ֆրանսիայի Պիկարդիա մարզի Սոմ գավառում ։
Լեոնիդ Տարուաշվիլի
Կենսագրություն
Լեոնիդ Տարուաշվիլին ծնվել է 1946 թվականին։ 1975 թվականին վարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի արվեստի տեսության և պատմության ֆակուլտետը։ 1973 թվականից մինչև 1988 թվականը եղել է Էրմիտաժի աշխատակից, ապա աշխատել է Ռուսաստանի գեղարվեստի ակադեմիայի կերպարվեստի տեսության և պատմության գիտահետազոտական ինստիտուտում։ Պարգևատրվել է Ռուսաստանի գեղարվեստի ակաեմիայի «Արժանավորին» մեդալներով (2016, 2017) ։
Սենվիլ
Բնակչությունը 2006 թվականի դրությամբ կազմում է 406 մարդ, բնակչության խտությունը` 31.57 մարդ/կմ²։ Բնակավայրը զբաղեցնում է 12.86 կմ² տարածք։
Լեոնիդ Տարուաշվիլի
Կենսագրություն
Գիտական հետաքրքրությունների ոլորտներն միջգիտակարգային ուսումնասիրություններն են անտիկ արվեստի և գրականության ոլորտում, նոր եվրոպական գեղարվեստական մշակույթի անտիկ ավանդույթը, ինչպես նաև դանիական գրականությունը։
Սենվիլ
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 50 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 254 աշխատունակ (15-64 տարեկան) բնակիչ, որոնցից ակտիվ էին 164-ը, իսկ ոչ ակտիվները` 90։ Ակտիվության ցուցանիշը կազմում է 64,6 %։ 164 աշխատունակ մարդկանցից աշխատել է 145 անձ (76 տղամարդ և 69 կին)։ Գործազուրկ են եղել 19 անձ (5 տղամարդ և 14 կին)։ 90 անաշխատունակներից 24-ը եղել են աշակերտներ կամ ուսանողներ, 39-ը` թոշակառուներ, իսկ 27-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Շանթ-2015 զորավարժություն
Շանթ-2015, 2015 թվականի սեպտեմբերի 3-6-ը Հայաստանում անցկացված ռազմավարական հրամանատարաշտաբային զորավարժություններ ։ «Շանթ-2015» զորավարժությունը պլանային բնույթ է կրում և նպատակաուղղված է պաշտպանությանը, պետության անմիջական նախապատրաստության և ագրեսիայի հետմղման ընթացքում պետական և ռազմական կառավարման մարմինների զորահավաքային նախապատրաստության, պատրաստականության բարձր աստիճանների բերման ունակության վերստուգմանը, փոխգործակցության և գործողությունների ներդաշնակության մակարդակի բարձրացմանը ։ Զորավարժությունները պլանմավորված են եղել դեռևս 2014 թվականի նոյեմբերին, թեման էլ հաստատված է եղել ։
Սեպտեմբերի 12-ին ՀՀ ՊՆ «Բաղրամյան» ուսումնական կենտրոնում տեղի կունենա այդ զորավարժությունների կրակային փուլը, իսկ հոկտեմբերի սկզբին կկազմակերպվի ևս մեկ՝ «Անքակտելի եղբայրություն» զորավարժությունը` արդեն ՀԱՊԿ շրջանակներում ։ «Շանթ-2015» զորավարժությունն ունի համապետական նշանակություն ։
Պաշտպանության նախարարության մամուլի քարտուղար Արծրուն Հովհաննիսյանը լրագրողների հետ հանդիպման ժամանակ ասել է, որ Շանթ-2015 զորավարժությունն իր մեջ պարունակում է պետության գրեթե բոլոր համապատասխան կառույցների ներդաշնակ համաչափ աշխատանքը պատերազմական գործողություների ժամանակ ։ Զորավարժությունները գլխավորել է Հայաստանի Նախագահը, որը վկայում է դրանց կարևորության մասին ։ Նախագահի կարծիքով յուրաքանչյուր զորավարժություն փորձում է լուծել երկու կարևորագույն խնդիր՝ ուսուցողական և ստուգողական ։
ՀՀ ԶՈՒ ԳՇ պետի տեղակալ, գեներալ-լեյտենանտ Մովսես Հակոբյանի գնահատմամբ նման մասշտաբի զորավարժություն առաջին անգամ է անցկացվում Հայաստանում, երբ ընդգրկված են հանրապետության բոլոր գերատեսչությունները ։
Զինավարժությանը նախորդող օրերին և դրա ընթացքում հայ-ադրբեջանական, ղարաբաղա-ադրբեջանական սահմանային հատվածում իրավիճակը բավականին սրված է։ Կովկասի ինստիտուտի տնօրեն, քաղաքագետ Ալեքսանդր Իսկանդարյանի կարծիքով հակառակորդի ակտիվությունը, ըստ նրա, դա պայմանավորված է Հայաստանի տարածքում անցկացված «Շանթ-2015» ռազմավարական հրամանատարաշտաբային զորավարժություններով, ինչու չէ նաև՝ ՌԴ արտգործնախարար Սերգեյ Լավրովի՝ Ադրբեջան կատարած այցով, իսկ գլոբալ առումով՝ նավթի գների անկումով ։
Մինչև զորավարժություն
2015 թվականի սեպտեմբերի 2-ին ՀՀ ՊՆ պաշտպանական քաղաքականության վարչությունում կայացել է ճեպազրույց Հայաստանում հավատարմագրված օտարերկրյա պետությունների ռազմական կցորդների և միջազգային կազմակերպությունների ներկայացուցիչների համար, որի նպատակն էր ռազմադիվանագիտական կորպուսին իրազեկել Շանթ-2015 զորավարժության մասին ։
Սեպտեմբերի 2-ին Հայաստան է ժամանել ՀԱՊԿ-ի քարտուղարության և Կազմակերպության միացյալ շտաբի աշխատանքային խումբը։ Խումբը Հայաստան է եկել դիտորդի կարգավիճակով մասնակցելու և համապատասխան խորհրդատվություն տրամադրելու նպատակով
Ընթացքում
Սեպտեմբերի 3-ին երեկոյան «Շանթ-2015» ռազմավարական հրամանատարաշտաբային զորավարժությունների շրջանակում հրավիրվել է Հայաստանի ազգային անվտանգության խորհրդի նիստ ։ Նիստում լսվել են ազգային անվտանգության խորհրդի անդամների՝ խաղարկային իրավիճակից բխող զեկույցները և առաջարկությունները։ Զորավարժությունների սցենարից բխող հանձնարարականներ են տրվել համապատասխան պետական մարմիններին ։
Սեպտեմբերի 4-ին Սերժ Սարգսյանը հրավիրել և վարել է Հայաստանի կառավարության պայմանական նիստ ։
Նույն օրը կայացել է Հայաստանի կառավարության պայմանական արտագնա նիստ, որը վարել է Հայաստանի վարչապետ Հովիկ Աբրահամյանը։ Նիստի անցակցման հիմնական նպատակը հնարավոր փախստականների հիմնախնդիրները տեղում ուսումնասիրելն ու դրանց անհապաղ լուծումներ տալն էր ։
ՀՀ ԶՈՒ ԳՇ պետի տեղակալ, գեներալ-լեյտենանտ Մովսես Հակոբյանը՝ ամփոփ ներկայացնելով «Շանթ-2015» ռազմավարական հրամանատարաշտաբային զորավարժությունների ընթացքը, նշել է, որ զորավարժությունների վերաբերյալ ընդհանուր գնահատական կտրվի ավարտից հետո, ապա հավելել.
Խաղարկային իրավիճակներ
«Շանթ-2015» ռազմավարական հրամանատարաշտաբային զորավարժությունների շրջանակում սեպտեմբերի 4-ին պաշտանության և տարածքային կառավարման ու արտակարգ իրավիճակների նախարարությունների ներկայացուցիչների վերահսկողությամբ Մատենադարանում, Հայաստանի Ազգային պատկերասրահում իրականացվել է տարհանում ։
«Էրեբունի» բժշկական կենտրոնում լրացուցիչ 100 մահճակալ, Արտաշատի հիվանդանոցում լրացուցիչ 50 մահճակալ են տեղադրվել՝ պայմանական վիրավորների համար։ «Էրեբունի» բժշկական կենտրոնում պատերազմական իրավիճակում հիվանդանոցային պատրաստականության խաղարկմանը ներկա է գտնվել ՀԱՊԿ-ի քարտուղարության և միասնական շտաբի աշխատանքային խումբը ։
Զորավարժությունների սցենարի համաձայն սեպտեմբերի 4-ին երեկոյան ժամը 18։00-ից բնակչության պայմանական տարհանման նպատակով Երևանի Հանրապետության հրապարակում 30 ավտոբուսից բաղկացած շարասյուն է ձևավորվել։ Երևանի Ավան թաղամասում խաղարկվել է պարետային ժամ ։
«Շանթ-2015» ռազմավարական հրամանաշտաբային զորավարժությունների շրջանակում խաղարկվել է նաև օդային տագնապ․ ըստ սցենարի Տավուշի մարզում հակառակորդը օդային հարձակում է գործել, վնասվել է մեկ բնակելի շենք, կան տուժածներ, վիրավորներ, որոնք կարիք ունեն օգնության ։
Արձագանքներ
Ադրբեջանի haqqin.az և virtual.az լրատվական կայքերը գրել են, որ չնայած զորավարժանքների գաղտնի բնույթին, այն բնակչության շրջանում տագնապ չի առաջացրել անգամ սահմանամերձ որոշ շրջաններից բնակիչների զանգվածային տարհանման ժամանակ, ինչը եղել է զորավարժանքների տարրերից մեկը։
Ծանոթագրություններ
Կատեգորիա:Զորավարժություններ Կատեգորիա:Հայաստանի Զինված ուժեր
Ռեդ Ֆոլի
Ռեդ Ֆոլի (Red Foley ), ամերիկացի երգիչ, ով հանդես է գալի քանթրի ոճով։
Արտաքին հղումներ
Կատեգորիա:Ամերիկացի երգիչներ Կատեգորիա:Ամերիկացի երաժիշտներ Կատեգորիա:20-րդ դարի ամերիկացի երգիչներ
Մարիա Բերդինսկիխ
Մարիա Իգորևնա Բերդինսկիխ (Мария Игоревна Бердинских, ), ռուսական կինոյի ու թատրոնի դերասանուհի։
Կենսագրություն
Մարիա Բերդինսկիխը ծնվել է 1987 թվականի օգոստոսի 3-ին Դորոնիչի գյուղում։ 2008 թվականին ավարտել է Բ․ Շչուկինի անվան թատերական ուսումնարանը (Վլադիմիր Իվանովի դասարանը)։ 2008 թվականից՝ Ե․ Վախթանգովի անվան թատրոնի դերասանուհի ։
Ընտանիք
Ամուսինը՝ դերասան Լեոնիդ Բիչևինն է (ծնվ․ 1984)։
Որդին՝ Իվանը, ծնվել է 2014 թվականին։
Արտաքին հղումներ
Կատեգորիա:Ռուս դերասանուհիներ Կատեգորիա:21-րդ դարի դերասանուհիներ Կատեգորիա:Ե․ Վախթանգովի անվան թատրոնի անձինք Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:«Բյուրեղապակյա Տուրանդոտ» մրցանակի դափնեկիրներ
Բոն Ժեզուս (Ռիու Գրանդու դու Սուլ)
Բոն Ժեզուս (Bom Jesus), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 11 843 մարդ, ըստ 2006 թվականի տվյալների։ Տարածքը կազմում է 2 625,681 կմ2։ Բնակչության խտությունը՝ 4,2 մարդ/կմ²։
Պատմություն
Քաղաքը հիմնադրվել է 1913 թվականի հուլիսի 16։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Գուրգեն Վարդանյան
Գուրգեն Նորիկի Վարդանյան, գեղասահքի հայ մարզիչ և նախկին գեղասահորդ (ներկայացրել է Խորհրդային Միությունը), որ եղել է կանանց մենասահքի Եվրոպայի հունգարացի առաջին չեմպիոնի՝ Յուլիա Շեբեշտյանի մարզիչը։ Ներկայում աշխատում է Միացյալ Թագավորությունում։
Կենսագրություն
Գուրգեն Վարդանյանը ծնվել է 1963 թվականի հոկտեմբերի 18-ին Երևանում (Հայկական ԽՍՀ, ԽՍՀՄ )։ Գեղասահքով զբաղվել սկսել է 1976 թվականին Երևանում, Ելենա Սլեպովայի գլխավորությամբ ։ Առաջին խոշոր մրցումներից մեկը դարձել է 1978 թվականին Սվերդլովսկում անցկացված ԽՍՀՄ ժողովուրդների ձմեռային Սպարտակիադան, որին նա մասնակցել է պատանիների շարքում ։ 1978 թվականից մինչև 1980 թվականն ընդգրկված է եղել ԽՍՀՄ երիտասարդական, 1980-1987 թվականներին՝ ազգային հավաքականներում։ Մոսկվա տեղափոխվելուց հետո մարզվել է Էդուարդ Պլիների, ապա խորհրդային ականավոր մարզիչ Ելենա Չայկովսկայայի մոտ 1980 թվականից մինչև 1986 թվականը ։ Մասնակցել և մրցանակների է արժանացել միջազգային տարբեր մրցաշարերում ։ 1983, 1986, 1987 թվականներին Գուրգեն Վարդանյանը նվաճել է ԽՍՀՄ գավաթը, իսկ 1984 թվականին նրան շնորհվել է միջազգային կարգի սպորտի վարպետի կոչում։
Գուրգեն Վարդանյանը վերադարձել է Հայաստանի 1987 թվականին և սկսել աշխատել որպես մարզիչ այն մարզադպրոցում, որտեղ ինքն էր սկսել զբաղվել գեղասահքով, ապա դարձել է նրա տնօրենը։ 1989 թվականի դեկտեմբերին Գուրգեն Վարդանյանը Հունգարիայի գեղասահքի ֆեդերացիայի հրավերով մեկնել է Հունգարիա, որտեղ աշխատել է հունգարացի առաջատար գեղասահորդների հետ։ Նրա սաների թվում են եղել Հունգարիայի չեմպիոններ, աշխարհի ու Եվրոպայի առաջնությունների մասնակիցներ Թամարա Դորոֆեևը և Դիանա Փոթը , ինչպես նաև Հունգարիայի իննակի չեմպիոն, Եվրոպայի չեմպիոն Յուլիա Շեբեշտիենը ։ Վերջինիս հետ Գուրգեն Վարդանյանն սկսել է աշխատել 1989 թվականի վերջերին , երբ նա եղել է ինը տարեկան և որոշակի ընդմիջումներով շարունակել է մարզել Շեբետիենին նրա ողջ մարզական կարիերայի ընթացքում։ 1994 թվականից նա մարզել է նաև իր որդուն՝ Հունգարիայի տղամարդկանց մենասահքի քառակի չեմպիոն Տիգրան Վարդանյանին ։
2010 թվականի ապրիլին Գուրգեն Վարդանյանը տեղափոխվել է Մեծ Բրիտանիա՝ Նոթինգհեմ, որտեղ աշխատում է որպես «National Ice Centre»-ի տնօրեն և զբաղվում մարզչական ախատանքով։ Նրա սաների թվում է եղել 2011 թվականի Մեծ Բրիտանիայի չեմպիոն Դևիդ Ռիչարդսոնը ։
Արտաքին հղումներ
Կատեգորիա:Հայ գեղասահորդներ Կատեգորիա:Գեղասահք
Օնուֆրիևի շրջան
Ստեղծվել է 1932 թվականին։ Վարչական կենտրոնը՝ Օնուֆրիևկա ։
Աշխարհագրություն
Շրջանի տարածքի մակերեսը կազմում է 889 կմ²։
Բնակչություն
2013 թվականի մարդահամարի արդյունքներով շրջանում բնակվում էր 36769 մարդ։ Բնակչության խտությունը կազմում էր 41,36 մարդ/կմ²։
Իսլամական արվեստի թանգարան (Դոհա)
Իսլամական արվեստի թանգարան (متحف الفن الإسلامي), թանգարան Կատարի մայրաքաղաք Դոհայում, ստեղծվել է ճարտարապետ Յույ Մին Փեյի նախագծով։ Պատկերասրահի ներքին ձևավորումը մշակել է ճարտարապետ Ժան Միշել Վիլմոտի թիմը։
Պատմություն և նկարագրություն
Թունիսցի գրող և արվեստագետ Սաբիհա Ալ Հեմիրը 2006-2008 թվականներին աշխատել է որպես թանգարանի հիմնադիր և տնօրեն։
Թանգարանի շինարարությունը իրականացրել է Baytur Constr.Co. (Թուրքիա) ընկերությունը։ Այն ավարտվել է 2006 թվականին, սակայն թանգարանի ինտերիերը հետագայում ենթարկվել է տարաբնույթ փոփոխությունների Կատարի էմիրի մասնակցությամբ ։ Լայն հասարակությանը հասանելի է դարձել 2008 թվականի դեկտեմբերի 8-ին ։
Հավաքածու
Թանգարանում ներկայացված է իսլամական մշակույթի առարկաների հավաքածու՝ հավաքված 1980-ական թվականների վերջերին։ Իր մեջ ներառում է գեղանկարչություն, Տեքստիլ արդյունաբերություն և խեցեգործություն։ Սա աշխարհում իսլամական գտածոների լիարժեք հավաքածուներից մեկն է, առարկաների, որոնք գտնվել են կամ ծագել են Իսպանիայում, Եգիպտոսում, Իրանում, Իրաքում, Թուրքիայում, Հնդկաստանում և Կենտրոնական Ասիայում ։ Էքսպոզիցիաների ցուցադրության առանձնահատկությունը կայանում է մութ, առանց լուսավորության, յուրաքանչյուր ցուցանմուշի վրա ուղղված լույսի շողերի սրահներում։
Արտաքին հղումներ
Կատեգորիա:2008 հիմնադրված թանգարաններ Կատեգորիա:Իսլամական արվեստ Կատեգորիա:Ժամանակակից արվեստի թանգարաններ